Fl-Indonesja u f’diversi pajjiżi li għaxar snin ilu ntlaqtu mit-tsunami tal-Oċejan Indjan fix-Xlokk tal-Asja, għamlu sensiela ta’ avvenimenti biex ifakkru lil aktar minn 220,000 persuna li bħall-lum għaxar snin spiċċaw vittmi ta’ dan id-disastru. F’Sirion, fejn eluf minn dawn il-vittmi ġew midfuna, delegazzjoni immexxija mill-Viċi President tal-Indonezja sellmu lil dawk li mietu. Il-mewġ b’għoli ta’ għaxar metri kien ikkawżat minn terremot ta skala 9.1 ftit ‘il barra mill-Indonesja. It-tsunami qered għal kollox rħula sħaħ.